**Aiškinamasis raštas**

**PRIE SPRENDIMO PROJEKTO** „**DĖL PAPLŪDIMIO INVENTORIAUS KLAIPĖDOS MIESTO VIEŠIESIEMS PAPLŪDIMIAMS ĮRENGIMO TIEKĖJO PARINKIMO KONKURSO NUOSTATŲ IR KONKURSO ORGANIZAVIMO KOMISIJOS DARBO REGLAMENTO PATVIRTINIMO“**

**1. Sprendimo projekto esmė, tikslai ir uždaviniai.**

Šiuo sprendimo projektu siekiama patvirtinti paplūdimio inventoriaus Klaipėdos miesto viešiesiems paplūdimiams įrengimo tiekėjo parinkimo konkurso nuostatus bei konkurso organizavimo komisijos darbo reglamentą. Tuo būdu bus nustatyta konkurso organizavimo ir vykdymo tvarka bei sąlygos.

**2. Projekto rengimo priežastys ir kuo remiantis parengtas sprendimo projektas.**

Šiuo metu Klaipėdos miesto viešuosiuose paplūdimiuose vasaros sezono metu pastatomos persirengimo kabinos ir suoliukai yra nusidėvėję, jų remonto išlaidos kasmet didėja, dalis inventoriaus nurašyta dėl nusidėvėjimo nepataisomai. Norint užtikrinti paplūdimių infrastruktūros vizualinį estetinį vaizdą, reikia įsigyti naujas persirengimo kabinas ir suoliukus. Įsigyti naują inventorių reikalingos biudžeto lėšos. Šiuo projektu numatoma alternatyvi galimybė savivaldybės administracijai įsigyti naują inventorių, siūlant konkurso laimėtojui pagaminti šį inventorių, suteikiant jam teisę ant persirengimo kabinų 3 šoninių plokštumų įrengti ir eksploatuoti reklaminius plotus, gauti iš to pajamas.

**3. Kokių rezultatų laukiama.**

Patvirtinus konkurso nuostatus, komisijos darbo reglamentą ir atlikus konkurso procedūras, bus gautas pasiūlymas, atitinkantis iškeltus lūkesčius, sutaupytos biudžeto lėšos.

**4. Sprendimo projekto rengimo metu gauti specialistų vertinimai.**

Geri.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nenumatyta. Šiuo metu paplūdimiuose reklama neleidžiama, lėšos už reklamą negaunamos. Teoriniais paskaičiavimais, įrengus persirengimo kabinas, atsirastų reklaminio ploto nuo 180 iki 200 m2. Vietinių rinkliavų dydis už 200 m2 reklamos plotą būtų vidutiniškai 8 700,00 Eur per sezoną (per 5 metus (sezonus) ~ 43 500,00 Eur). Perkant 60 vnt. inventoriaus komplektų (1 vnt. kaina ~ 800 Eur) išlaidos siektų 48 000,00 Eur.

**7. Galimos teigiamos ir neigiamos sprendimo priėmimo pasekmės.**

Teigiamos pasekmės:

1. Sutaupytos biudžeto lėšos;
2. Pagerinta Klaipėdos miesto paplūdimių rekreacinės aplinkos kokybė, sukurtos galimybes miestiečiams ir miesto svečiams naudotis patogia Klaipėdos miesto paplūdimių infrastruktūra.

Miesto tvarkymo skyriaus vedėja Irena Šakalienė